**Kend din klub**

De fleste medlemmer ved, hvad deres klub står for på banen og i sportshallerne. Men når I skal lede klubben nu og i fremtiden, skal I måske overveje, hvad der er klubbens svagheder og styrker? En SWOT-analyse står for Strengths (styrker), Weaknesses (svagheder), Opportunities (muligheder) og Threats (trusler).

Styrker og svagheder er klubbens indre. Muligheder og trusler finder I i klubbens omgivelser.

**Hvad kan det bruges til?**

SWOT-analysen er en slags tilstandsrapport, der giver overblik over klubbens interne og eksterne forhold. Den gør det lettere at udarbejde planer for fremtiden.

**Hvem kan bruge værktøjet?**

Bestyrelse**n**

**Arbejdsform:**

Plenum og gruppearbejde

**Materialer:**

Papir, blyant, post-it

**Forslag til arbejdsmodel:**

Punkt 1. I plenum laves en brainstorm over, hvad klubbens styrker er. Alle styrker skrives i feltet under *STYRKER.*Tidsforbrug: 15 min.

Punkt 2. I plenum laves en brainstorm over, hvad klubbens svagheder er. Alle svagheder skrives i feltet under *SVAGHEDER*.

Tidsforbrug: 15 min.

Punkt 3. I plenum laves en brainstorm over, hvad klubbens muligheder er. Alle muligheder skrives i feltet under *MULIGHEDER*.  
Tidsforbrug: 15 min.

Punkt 4. I plenum laves en brainstorm over, hvad klubbens trusler er. Alle trusler skrives i feltet under *TRUSLER*.  
Tidsforbrug: 15 min.

Punkt 5. I plenum debatterer I følgende:

* Hvad er klubbens kerneydelse (styrke)? Hvad er den største styrke i klubben?
* Har klubben svagheder - og kan der gøres noget ved dem?
* Er der muligheder i omgivelserne?
* Er der trusler udefra?  
  Tidsforbrug: 60 min., ca. 15 min. til hvert spørgsmål.

**Til inspiration:**

SWOT-analysen gør klubben i stand til at evaluere og drage konklusioner om vigtige spørgsmål, eksempelvis om der er nok frivillige, og om de gør det rigtige.

|  |  |  |
| --- | --- | --- |
| **Tidsforbrug** | **Opgave** | **Opmærksomhed** |
| 5 min.  15 min.  15 min.  15 min.  15 min.  15 min.  15 min.  15 min.  15 min.  5 min. | Velkomst  Lav en brainstorm over, hvad klubbens styrker er.  Skriv dem alle i feltet under *STYRKER.*  Lav en brainstorm over, hvad klubbens svagheder er. Skriv dem alle i feltet under *SVAGHEDER*.  Lav en brainstorm over, hvad klubbens muligheder er. Skriv dem alle i feltet under *MULIGHEDER*.  Lav en brainstorm over, hvad klubbens trusler er. Skriv dem alle i feltet under *TRUSLER*.  Diskuter følgende:   * Hvad er klubbens kerneydelse (styrke)?   Hvad er den største styrke i klubben?   * Har klubben svagheder og kan der gøres   noget ved dem?   * Er der muligheder i omgivelserne? * Er der trusler udefra?   Afslutning | Valg af ordstyrer og referent  Plenum SWOT-skema  Plenum SWOT-skema  Plenum SWOT-skema  Plenum SWOT-skema  Plenum  Tavle eller whiteboard, alternativt referent  Tak for input og deltagelse |

**SWOT-analyse**

Brug dette skema til at lave SWOT-analysen

|  |  |
| --- | --- |
| **Intern situation** | |
| **Styrker**  **(Strenghts)** | **Svagheder**  **(Weaknesses)** |
|  |  |
| **Ekstern situation** | |
| **Muligheder**  **(Opportunities)** | **Trusler**  **(Threats)** |
|  |  |